NÁVRH KOMUNIKÉ

Vláda SR zobrala na vedomie materiál Analýza vývoja príčin nezamestnanosti a návrh opatrení na jej znižovanie. Materiál je zložený zo šiestich častí, ktorých autormi je podpredseda vlády pre ekonomiku, minister práce, sociálnych vecí a rodiny, minister hospodárstva, ministerka financií, riaditeľ Národného úradu práce a predseda Štatistického úradu SR.  

V nadväznosti na prerokovanie materiálu Analýza vývoja príčin nezamestnanosti a návrh opatrení na jej znižovanie vláda uložila príslušný rezortom úlohy, ktorých plnohodnotné naplnenie prinesie efekty v znížení miery nezamestnanosti. Časť týchto efektov je možné dosiahnuť v krátkodobom horizonte, časť sa prejaví až v stredno- až dlhodobom horizonte. Väčšina úloh sa týka podnikateľského prostredia a sociálnej politiky.

Vláda bude v budúcnosti približne raz za dva týždne rokovať o plnení úloh, ktoré majú vplyv na riešenie problému nezamestnanosti. Hodnotenie sa bude týkať nielen novouložených úloh, ale aj úloh, ktoré vláda uložila svojim členom už v minulosti.